Тэлебачанне, фільмы, часо­пісы і рэклама прапагандуюць ідэальнае жыццё, ідэальныя формы і ідэальных жанчын. Часам людзі становяцца апантанымі дасягненнем гэтых ідэалаў. Дзеля прыгажосці дзяўчыны адмаўляюцца ад ежы, знішчаючы здароўе і псіхіку. Такое захворванне называецца анарэксія. Самае страшнае, што хворы не заўважае і не ўсведамляе, што перайшоў дазволены мінімум і працягвае траціць вагу, пакуль не даводзіць сябе да знішчэння.